b'\n_START_ARTICLE_\nMidtre Gauldal\n_START_SECTION_\nGeografi\n_START_PARAGRAPH_\nForollhogna nasjonalpark ligger delvis i kommunen.\n_START_SECTION_\nSamfunn\n_START_PARAGRAPH_\nKommuneadministrasjonen ligger p\xc3\xa5 St\xc3\xb8ren, ca. 50 km s\xc3\xb8r for Trondheim. P\xc3\xa5 St\xc3\xb8ren finner man et utdanningssenter med barne- og ungdomsskole samt en videreg\xc3\xa5ende skole med en mengde linjer. Gjennom kommunen renner flere vassdrag, de st\xc3\xb8rste er Gaula, Sokna og Bua som alle er gode lakseelver._NEWLINE_Kommunen best\xc3\xa5r i hovedsak av f\xc3\xb8lgende omr\xc3\xa5der: Budal, Sings\xc3\xa5s, St\xc3\xb8ren og Soknedal. Alle disse var for\xc3\xb8vrig egne kommuner inntil kommunesammensl\xc3\xa5ingen i 1964.\n_START_SECTION_\nN\xc3\xa6ringsliv\n_START_PARAGRAPH_\nKyllingindustri er en stor n\xc3\xa6ring i kommunenen, s\xc3\xa6rlig representert ved storbedriften Norsk Kylling. Andre store bedrifter i kommunen er:  B\xc3\xb8rset og Bjerkset Entrepren\xc3\xb8r, St\xc3\xb8ren Trelast og St\xc3\xb8ren Treindustri. Kommunen eier 100% av Gauldal Energi._NEWLINE_I 2017 var en tredjedel av de yrkesaktive i kommunen sysselsatt i landbruksn\xc3\xa6ringen.\n_START_SECTION_\nHistorie\n_START_PARAGRAPH_\nKommunen ble opprettet i 1964, ved sammenslutning av de tidligere kommunene Budal, Sings\xc3\xa5s, Soknedal og St\xc3\xb8ren.\n_START_SECTION_\nTusen\xc3\xa5rssted\n_START_PARAGRAPH_\nKommunens tusen\xc3\xa5rssted er Buosen (eller Buaneset), en friluftsscene like ved elva Gaula og er en idyllisk perle med historisk sus, omtalt i Snorres kongesagaer. _NEWLINE_Buosen ligger p\xc3\xa5 Rognes ca. 1 mil s\xc3\xb8r\xc3\xb8st for St\xc3\xb8ren i retning R\xc3\xb8ros.'